ซื้อสุทธิ Call DW บนหุ้น PTT หนาแน่นในวันศุกร์
ราคาหุ้น TPIPL ย่อตัวมาปิดตลาดที่ 2.92 บาท หรือ -1.4% จากวันพฤหัสบดี ขณะที่นักลงทุนเทรด Call DW จำนวนมาก เช่น TPIP28C1509B ซึ่งมีวอลุ่มกว่า 56 ล้านหน่วยในวันศุกร์
15 มิ.ย. 2558

บล.แมคควอรี เปิดเผยถึง ราคาหุ้น TPIPL ย่อตัวมาปิดตลาดที่ 2.92 บาท หรือ -1.4% จากวันพฤหัสบดี ขณะที่นักลงทุนเทรด Call DW จำนวนมาก เช่น TPIP28C1509B ซึ่งมีวอลุ่มกว่า 56 ล้านหน่วยในวันศุกร์ นอกจากนี้ นักลงทุนยังให้ความสนใจ DW บนหุ้นอ้างอิงอื่นๆที่เคลื่อนไหวผันผวน ขณะที่มีแรงซื้อสุทธิหนาแน่นใน Call DW บนหุ้นพลังงาน นำโดย PTT28C1510A และ PTT28C1508A เป็นต้น
ส่วน SET50 DW เทรดในกรอบแคบๆ ตามการเคลื่อนไหวของดัชนีหลักทรัพย์อ้างอิง โดย SET50 DW เคลื่อนไหวในกรอบ 992.04-999.91 จุด ส่วนสัญญาซื้อขายล่วงหน้า S50M15 เคลื่อนไหวในกรอบ 986.50-997.80 จุด ส่งผลให้นักลงทุนเทรด SET50 DW ที่เคลื่อนไหวเปลี่ยนแปลงตามดัชนีหลักทรัพย์อ้างอิงได้ดี เช่น S5028C1506A และ S5028P1506B เป็นต้น
ขณะที่กลุ่มที่ปรับตัวขึ้นสวนตลาดได้แก่ Call DW บนหุ้น IRPC, PS และ SAMART โดยราคาหุ้นปรับตัวขึ้น +1.9%  +5.0% และ +3.7% ตามลำดับ ส่งผลให้ Call DW ที่เกี่ยวข้องปรับตัวขึ้นตาม ตัวอย่าง DW28 เช่น IRPC28C1509B +25.0% PS28C1511A +21.4% SAMA28C1510A +16.7% เป็นต้น รวมทั้ง Put DW บนหุ้นกลุ่มหลักๆที่ปรับตัวขึ้นจากการที่หุ้นอ้างอิงมีแรงขายกดดันให้ปิดลบ ตัวอย่างเช่น PTT28P1511A +4.5% เทียบกับหุ้นอ้างอิงที่ปรับตัวลง -1.2%
อย่างไรก็ตาม ข้อมูลการซื้อขาย DW28 ณ สิ้นวัน พบว่านักลงทุนซื้อสุทธิใน DW ที่อ้างอิงหุ้นพลังงานหนาแน่น โดยเฉพาะ Call DW บนหุ้น PTT ตัวอย่างเช่น PTT28C1510A และ PTT28C1508A ซึ่งมีแรงซื้อสุทธิรวม 12.1 ล้านหน่วย นอกจากนี้ ยังมีแรงซื้อ Call DW ในหุ้นขนาดกลางและเล็ก เช่น ITD28C1510A SIRI28C1509B เป็นต้น ขณะที่แรงขายสุทธิอยู่ในกลุ่ม DW ที่มีอายุคงเหลือสั้น เช่น TMB28C1507A 7.5 ล้านหน่วย รวมทั้ง DW ที่ปรับตัวขึ้นในช่วงนี้ เช่น S5028P1506B 5.4 ล้านหน่วย และ SAMA28C1510A 4.6 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,581.69   ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  898.86 ล้านบาท
คิดเป็น 2.7%  